കഥയരങ്ങിലെ നാടകക്കാരന് കൊല്ലം വിളിച്ചാല് കേള്ക്കാത്ത ദൈവങ്ങളേ.. വിളക്കുമാടമൊരുക്കൂ... ഒരുകാലത്ത് ക്ഷേത്രമുറ്റങ്ങളില്നിന്ന് ഈ പാട്ടുയരാറുള്ളത് കൊല്ലം ബാബു കഥാപ്രസംഗം അവതരിപ്പിക്കുമ്ബോഴായിരുന്നു. കാണികള് കണ്ണും കാതും കൂര്പ്പിച്ച് കാഥികനൊപ്പം കഥയില് ലയിച്ചുചേരുമായിരുന്നു ആ രാവുകളില്. കൊല്ലം ബാബുവിന്റെ കഥയുണ്ടെന്നു പറഞ്ഞാല് ആളുകളുടെ മനസ്സിലേക്ക് എത്തുക ഈ അവതരണ ഗാനമാണ്. ഭാവാഭിനയത്തിന്റെ ഉജ്വലമുഹൂര്ത്തങ്ങള് കൊണ്ട് കഥാസന്ദര്ഭങ്ങളെ ആസ്വാദകരുടെ ജീവിതാനുഭവമാക്കിയ കാഥികനാണ് ഞായറാഴ്ച വിടപറഞ്ഞ കൊല്ലം ബാബു. ആകാരവും മുഴക്കവുമുള്ള ശബ്ദവും അഭിനയചാതുര്യവും കൊണ്ട്, നാടകപ്രതിഭയായിരുന്ന ബാബു കഥാപ്രസംഗകലയെ കൂടുതല് ജനകീയമാക്കി. വി സാംബശിവന്റെ സമകാലികനായിരുന്ന അദ്ദേഹം കഥപറച്ചിലില് നൂതനമായ സങ്കേതങ്ങള്ക്കും പ്രവണതകള്ക്കും തുടക്കമിട്ടു. 13ാം വയസ്സില് തെരുവിന്റെ മക്കള് എന്ന നാടകത്തില് 60 വയസ്സുകാരന്റെ വേഷത്തിലാണ് ബാബു ആദ്യമായി അരങ്ങിലെത്തിയത്.1959ല് എസ്എസ്എല്സി പരീക്ഷ കഴിഞ്ഞ ഉടന് കഥാപ്രസംഗവേദിയിലെത്തി. സംഗീതജ്ഞനായിരുന്ന സഹോദരന് ഗോപിനാഥന്നായരുടെ പ്രേരണയിലായിരുന്നു ഇത്. ഓംചേരിയുടെ നീലസാരി എന്ന നോവലായിരുന്നു ആദ്യകഥ. പിന്നീട് കഥാപ്രസംഗത്തില് തനതായ ശൈലി വെട്ടിത്തുറന്നു തിരക്കുള്ള കാഥികനായി മാറി. ചിറ്റുമല ക്ഷേത്രത്തിന്റെ പശ്ചാത്തലത്തില് കല്ലട വാസുദേവന് എഴുതിയ ചരിത്രവും ഗൃഹാതുരത്വവും നിറഞ്ഞുനില്ക്കുന്ന കാക്കവിളക്ക് എന്ന കഥയിലൂടെയാണ് ബാബു എന്ന കാഥികനെ നാട് അറിഞ്ഞത്. ഏറ്റവുമധികം വേദികളില് പറഞ്ഞ കഥയും ഇതുതന്നെ. ഭാരതീയ സാഹിത്യത്തിലും പാശ്ചാത്യസാഹിത്യത്തിലുമുള്ള നിരവധി കൃതികള് ബാബു സാധാരണക്കാര്ക്ക് പരിചയപ്പെടുത്തി. ചാള്സ് ഡിക്കന്സിന്റെ ടെയില് ഓഫ് ടു സിറ്റീസ്, തോമസ് ഹാര്ഡിയുടെ ടെസ് എന്നിവയുടെ കഥാപ്രസംഗാവിഷ്കാരം മലയാളികള് ഹൃദയത്തില് ഏറ്റുവാങ്ങി. 1990ല്കല്ലുവാതുക്കല് ക്ഷേത്രത്തില് മോഹമെന്ന പക്ഷി അവതരിപ്പിക്കുമ്ബോള് ശാരീരികാസ്വാസ്ഥ്യം ഉണ്ടായതോടെ കഥാപ്രസംഗ വേദി വിട്ടു. തുടര്ന്ന് യവന എന്ന പേരില് കൊല്ലം കേന്ദ്രീകരിച്ച് പ്രൊഫഷണല് നാടക ഗ്രൂപ്പിനു തുടക്കം കുറിച്ചു. 20 വര്ഷം നാടകരംഗത്ത് സജീവമായിരുന്ന ബാബു ചില നാടകങ്ങള് സംവിധാനം ചെയ്തിട്ടുമുണ്ട്. മുഖ്യമന്ത്രി അനുശോചിച്ചു കൊല്ലം കാഥികന് കൊല്ലം ബാബുവിന്റെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. കഥാപ്രസംഗത്തിലും നാടകരംഗത്തും കൊല്ലം ബാബുവിന് വ്യക്തിമുദ്ര പതിപ്പിക്കാന് കഴിഞ്ഞതായി മുഖ്യമന്ത്രി അനുശോചനസന്ദേശത്തില് പറഞ്ഞു. കഥാപ്രസംഗ കലയിലെ വേറിട്ട ശബ്ദം: കെ എന് ബാലഗോപാല് കൊല്ലം സാംസ്കാരിക കേരളത്തിനു നിസ്തുല സംഭാവനകള് നല്കിയ കലാകാരനാണ് കൊല്ലം ബാബുവെന്ന് ധനമന്ത്രി കെ എന് ബാലഗോപാല് അനുശോചനസന്ദേശത്തില് പറഞ്ഞു. കഥാപ്രസംഗ കലയില് വേറിട്ട ശബ്ദമായിരുന്നു. നാടകരംഗത്തും തിളങ്ങി. ഒട്ടേറെ അംഗീകാരങ്ങളും സ്വന്തമാക്കി. അദ്ദേഹത്തിന്റെ കുടുംബാംഗങ്ങളോടൊപ്പം ദുഃഖത്തില് പങ്കുചേരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ബാബു ആന്റണി നായകനായി സാന്റാ മരിയ ഫസ്റ്റ് ലുക്ക് പോസ്റ്റര് പുറത്തിറങ്ങി കാഥികന് കൊല്ലം ബാബു അന്തരിച്ചു ദി ഗ്രേറ്റ് എസ്കേപ്പ്... തിരിച്ചുവരവിനൊരുങ്ങി ബാബു ആന്റണി തെരഞ്ഞെടുപ്പ് വിജയം: സ്വരാജിന്റെ പരാതിയില് കെ ബാബുവിന് നോട്ടീസ്